sagorsarker/bangla-wikipedia huggingface dataset:
অরুন্ধতী ঘোষ

অরুন্ধতী ঘোষ (জন্ম: ২৫ নভেম্বর, ১৯৩৯; মৃত্যু: ২৫ জুলাই, ২০১৬) একজন ভারতীয় কূটনীতিবিদ ছিলেন। তিনি জেনেভায় রাষ্ট্রসংঘ কার্যালয়ে ভারতের স্থায়ী প্রতিনিধি ছিলেন এবং ১৯৬৬ খ্রিষ্টাব্দে জেনেভা শহরে যে নিরস্ত্রীকরণের ওপর সম্মেলন হয়েছিল সেখানে কম্প্রিহেনসিভ নিউক্লিয়ার-টেস্ট-ব্যান ট্রিটি (সিটিবিটি) আলোচনায় অংশগ্রহণকারী উপস্থিত ভারতীয় প্রতিনিধিদের তিনি নেতৃত্ব দিয়েছিলেন। তিনি কোরিয়া প্রজাতন্ত্র এবং মিশরের আরব প্রজাতন্ত্রে রাষ্ট্রদূত হিসেবেও কাজ করেছেন।
অরুন্ধতী ঘোষ মুম্বইতে বড়ো হয়েছেন এবং ক্যাথেড্রাল অ্যান্ড জন কন্নন স্কুলে পড়াশোনা করেছেন। ১৯৬৩ খ্রিষ্টাব্দে ইন্ডিয়ান ফরেন সার্ভিসে যোগদানের আগে তিনি কলকাতার লেডি ব্র্যাবোর্ন কলেজ থেকে স্নাতকোত্তীর্ণ হন এবং শান্তিনিকেতনের বিশ্বভারতী বিশ্ববিদ্যালয়ে উচ্চতর শিক্ষা সমাপন করেন।
এক বিখ্যাত বাঙালি পরিবারের মেয়ে ছিলেন অরুন্ধতী। সুপ্রিম কোর্টের প্রাক্তন বিচারপতি রুমা পাল এবং প্রসার ভারতীর প্রাক্তন সভাপতি ভাস্কর ঘোষের এক বোন ছিলেন তিনি। সাগরিকা ঘোষ ছিলেন তার ভাইঝি এবং তার ভাইপো সঞ্জয় ঘোষ ছিলেন একজন সমাজকর্মী, যিনি ১৯৯৭ খ্রিষ্টাব্দে অসমে উলফা সন্ত্রাসবাদীদের দ্বারা নিহত হয়েছিলেন।
অরুন্ধতী ঘোষের কর্মজীবনের সময়কালে তিনি অস্ট্রেলিয়া, নেদারল্যান্ডস, বাংলাদেশ এবং নিউ ইয়র্কে ভারতের স্থায়ী প্রতিনিধি ছিলেন। এমনকি ১৯৭১ খ্রিষ্টাব্দে কলকাতায় বাংলাদেশ সরকার নির্বাসনে থাকাকালীন সময়ে তিনিই ভারতের তরফে মৈত্রীর প্রধান প্রতিনিধি ছিলেন।
১৯৯৬ খ্রিষ্টাব্দে জেনেভায় অনুষ্ঠিত সিটিবিটি সম্মেলনে অরুন্ধতী ঘোষ ভারতীয় প্রতিনিধি দলের প্রধান নিয়োজিত হয়েছিলেন। যে তিনটে মাত্র দেশ নিউক্লিয়র প্রযুক্তিতে উন্নত ছিল, তার মধ্যে এক প্রধান অংশগ্রহণকারী দেশ হিসেবে ভারত এই সম্মেলনে উপস্থিত ছিল এবং যদিও তখনো পরমাণু অ-বিস্তার চুক্তি (এনপিটি)-এর চৌহদ্দির বাইরে থাকা নিউক্লিয়র শক্তিধর হিসেবে অস্বীকৃত ছিল। বহুবিবৃত দীর্ঘস্থায়ী গৃহীত নীতি নিয়ে ভারত কয়েকটা দেশের পরমাণু অস্ত্র বাড়িয়ে যাওয়ার ব্যাপারটাকে অস্বীকর করে, যেখানে সঙ্গতি থকা সত্ত্বেও অন্য কিছু দেশ সেগুলো সীমিত রাখার পক্ষে ছিল। অরুন্ধতী ঘোষ পশ্চিমী দেশের ভারতকে সিটিবিটি চুক্তিতে স্বাক্ষর করানোর ব্যাপারে চাপ দেওয়াকে প্রতিরোধ করেছিলেন, এই উত্তেজনাপূর্ণ পদ্ধতিতে ভারতকে তার কীর্তিমান অবস্থানে অবিচল রাখতে তিনি বদ্ধপরিকর ছিলেন।
যতদূর জানা যায়, তিনি ১৯৯৭ খ্রিষ্টাব্দে অবসর গ্রহণ করেন।
২০১৬ খ্রিষ্টাব্দে ক্যান্সারে আক্রান্ত হয়ে মৃত্যুর আগে পর্যন্ত তিনি নানা ধরনের কাজে সক্রিয়ভাবে নিজেকে নিযুক্ত রেখেছিলেন। ১৯৯৮ থেকে ২০০৪ খ্রিষ্টাব্দ পর্যন্ত তিনি ইউনিয়ন পাবলিক সার্ভিস কমিশন (ইউপিএসসি)-এর সদস্য ছিলেন। ১৯৯৮ থেকে ২০০১ খ্রিষ্টাব্দ পর্যন্ত তিনি রাষ্ট্রসংঘ সেক্রেটারি জেনারেলের অ্যাডভাইসরি বোর্ড অন ডিসআর্মামেন্ট ম্যাটার্সের সদস্য ছিলেন ২০০৪ থেকে ২০০৫ খ্রিষ্টাব্দ পর্যন্ত কমিটি ফর ইকনমিক, সোশ্যাল অ্যান্ড কালচারাল রাইটসের ভারত থেকে তিনি সদস্য ছিলেন। ২০০৪ থেকে ২০০৭ পর্যন্ত তিনি ইন্সটিটিউট ফর ডিফেন্স স্টাডিজ অ্যান্ড অ্যানালিসিস সংস্থার কার্যকরী পর্ষদের সদস্য ছিলেন। এছাড়া ২০০৭ খ্রিষ্টাব্দে তিনি বিদেশ বিষয়ক মন্ত্রণালয় কর্তৃক প্রতিষ্ঠিত অ-বিস্তার এবং নিরস্ত্রীকরণ বিষয়ে টাস্ক ফোর্সের সদস্য ছিলেন।
মুজাফফারাবাদ বিভাগ

মুজাফফারাবাদ বিভাগ পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক মুজাফফরাবাদ জেলার অন্যতম অংশ ছিল যেটি ১৯৪৭ সালের ভারত-পাকিস্তান যুদ্ধ পরবর্তী সময়ে পাকিস্তানের নিয়ন্ত্রণে চলে আসে।
বর্তমানে, মুজাফফারাবাদ বিভাগের মধ্যে নিম্নলিখিত জেলাগুলি রয়েছে:
কমলনগর হত্যাকাণ্ড

১৪ই আগস্ট ২০০৩ খ্রিস্টাব্দে ত্রিপুরার কমলনগর গ্রামে ১৪ জন নিরস্ত্র বাঙালি হিন্দুকে নিখিল ত্রিপুরা ব্যাঘ্র বাহিনীর বিদ্রোহী বন্দুকবাজরা গুলি করে হত্যা করে যা ত্রিপুরা কমলনগর গণহত্যাকাণ্ড নামে কুখ্যাত৷
১৯৪৯ এর পরবর্তী সময়ে ত্রিপুরাতে বাঙালি তথা বাঙালি হিন্দুদের ওপর বিভিন্ন হামলার দায়ভার এ.টি.টি.এফ. নিয়ে এসেছে৷ ২০০৩ খ্রিস্টাব্দে মে মাসে ৩০ জন বাঙালি হত্যার পেছনে রাষ্ট্রীয় ত্রিপুরা জনমুক্তি মোর্চা ও এ.টি.টি.এফ. এর নাম জড়িত৷
কমলপুর গ্রামটি পশ্চিম ত্রিপুরা জেলার কল্যাণপুর থানার অধীনস্থ ও আগরতলা-খোয়াই সড়কের ওপর অবস্থিত৷ এটি জনবিরল ও আম-কাঁঠালগাছে পরিপূর্ণ গ্রাম, যেখানে মুলত হতদরিদ্র বাঙালি হিন্দু কৃষকদের বসবাস, অধিকাংশ বাড়িই মাটির ও বিদ্যুৎ সংযোগ অপ্রতুল৷ গ্রামের বেশকিছু আবাসিক ২০০০ খ্রিস্টাব্দের মধ্যে নিরাপত্তারক্ষীর ভয়ে গ্রাম ছেড়ে কল্যাণপুর এলাকাতে বসতি গড়েছে৷
২০০৩ খ্রিস্টাব্দে প্রাক-স্বাধীনতা দিবস উৎযাপন কালে রাত ৯:৪৫ নাগাদ নিখিল ত্রিপুরা ব্যাঘ্র বাহিনী কমলনগর গ্রামে হামলা চালায়৷ হামলাকারীরা প্রথমে পুরো গ্রাম ঘিরে ফেলে ও ঘরে অগ্নিসংযোগ করে দেয়৷ ফলে বাসরতরা ঘর থেকে বেরিয়ে আসার চেষ্টা করে ও তখনই বন্দুকবাজরা তাদের উদ্দেশ্য করে এলোপাথারি গুলি চালাতে থাকে৷ পরে তারা ঘর থেকে লুক্কাইতদের ও বের করে আনে৷
হামলাকারীরা সেখানে মোটামুটি আধঘণ্টা যাবৎ অত্যাচার চালাতে থাকে৷ অপ্রকাশিত সূত্র থেকে জানা যায় পার্শ্ববর্তী ত্রিপুরী গ্রামগুলি থেকে বন্দুকবাজরা বিভিন্নভাবে সাহায্য পেতে থাকে৷ একই পরিবারের সাতজন সদস্য সহিত মোট চৌদ্দজনকে হত্যা করা হয় ও বহুলোক আহত হয়৷ পুলিশ সুপার টি.বি. রায় তৎক্ষণাৎ গ্রামে এসে উপস্থিত হন ও পরিস্থিতি নিয়ন্ত্রণে আনেন৷
কমলনগর হত্যাকাণ্ড-এর খবর ছড়িয়ে যাওয়ার সাথে সাথে কল্যাণপুর থানা সহ সমগ্র এলাকাতে চাঞ্চল্য ছড়িয়ে পড়ে৷ প্রায় ৩০০ নিঃস্ব বাঙালি হিন্দু পরিবার কমলপুর ও আশেপাশের নিজবাস ছেড়ে কমলপুর উচ্চ বিদ্যালয়ে আশ্রয় নেয়৷ ত্রিপুরী উপজাতিভুক্ত সরকারী চাকুরীরত, ছাত্র, মহিলা ও চিকিৎসাধীন সকলেই আগামী সময়ে ধেয়ে আসা বিপত্তির কথা মাথায় রেখে ঐ অঞ্চল ছেড়ে পালিয়ে যায়৷ স্থানীয়রা রাস্তা অবরোধ করে ও স্থায়ী নিষ্পত্তি চেয়ে আন্দোলনে নামে৷ কমলনগরের পরিস্থিতি পর্যালোচনে যাওয়া পাঁচজন মন্ত্রীসদকে আটক করেন স্থানীয়রা৷
পরের দিন, প্রত্যক্ষদর্শী একজন কল্যাণপুর থানাতে সমস্ত ঘটনা নথিভুক্ত করেন৷ ৫ই জানুয়ারী ২০০৯ খ্রিস্টাব্দে পশ্চিম ত্রিপুরা জেলার জিরানিয়া উপজেলার পুলিশ কর্মকর্তার হাতে এ.টি.টি.এফ. এর দুজন মাইকেল ও রয়্যাল দেববর্মা আত্মসমর্পণ করে৷ পুলিশ প্রশাসন ৩৮ জনের সাক্ষ্যদানের ভিত্তিতে তদন্তের মাধ্যমে চৌদ্দ জনের বিরূদ্ধে খোয়াই আদালতে চার্জশিট গঠন করেন৷ তদন্ত শেষে ধৃত ১৭ জনের মধ্যে কার্তিক দেববর্মা, ব্রজেন্দ্র দেববর্মা, অশোক দেববর্মা দোষী সাব্যস্ত হয় ও যাবজ্জীবন কারাদন্ড পায়, বাকী ১৪ জনকে প্রমাণের অভাবে খালাস করে দেওয়া হয়৷
এলিজাবেথ ওলসেন

এলিজাবেথ চেজ ওলসেন (জন্ম ফেব্রুয়ারি ১৬, ১৯৮৯) হচ্ছেন একজন মার্কিন অভিনেত্রী। তার সাফল্য ওঠে আসে ২০১১ সালে যখন তিনি স্বাধীন থ্রিলার নাটক "মার্থা মার্সি মে মার্লেইন"-এ অভিনয় করেন, যার জন্য তিনি অন্যান্য পুরস্কারের মধ্যে ক্রিটিক্স' চয়েস মুভি অ্যাওয়ার্ড ফর বেস্ট এক্ট্রেস এবং ইন্ডিপেন্ডেন্ট স্পিরিট অ্যাওয়ার্ড ফর বেস্ট ফিমেল লিড এর জন্য মনোনীত হন। তিনি পরে অভিনয় করেন "সাইলেন্ট হাউজ" (২০১১), "লিবারেল আর্টস" (২০১২), "ওল্ডবয়" (২০১৩), "গডজিলা" (২০১৪), "আই স দ্য লাইট" (২০১৫), "ইনগ্রিড গোস ওয়েস্ট" (২০১৭) এবং "ওয়াইন্ড রিভার" (২০১৭)।
তিনি বৈশ্বিক স্বীকৃতি অর্জন করেন যখন তিনি মার্ভেল সিনেম্যাটিক ইউনিভার্স-এর ওয়ান্ডা ম্যাক্সিমঅফ / স্কারলেট উইচ চরিত্রে, "" (২০১৪) শেষ কৃতিত্বের দৃশ্যে অভিনয় করেন, তারপর "" (২০১৫), "" (২০১৬), "" (২০১৮) এবং আসন্ন "" (২০১৯) চলচ্চিত্রের প্রধান চরিত্রে অভিনয়ের মাধ্যমে।
ওলসেন ক্যালিফোর্নিয়ার শারম্যান ওকসে জন্মগ্রহণ করেন জার্নেট "জার্নি", একজন ব্যক্তিগত পরিচালক এবং ডেভিড "ডেভ" ওলসেন, একটি রিয়েল এস্টেট ডেভেলপার ও বন্ধকী ব্যাংকার এর ঘরে। তিনি মেরি-কেট এবং অ্যাশলি ওলসেন যমজ বোনদ্বয়ের ছোট বোন, যিনি টিভি এবং চলচ্চিত্র তারকা হিসাবে অল্প বয়সে জনপ্রিয় হয়ে ওঠেন। ওলসেনেরও একজন বড় ভাই রয়েছে, এবং দুজন সৎ-ভাইবোন আছে। ১৯৯৬ সালে, তার বাবা-মা তালাকপ্রাপ্ত হয়। ওলসেনের পূর্বপুরুষগণ ছিলেন নরওয়েজিয়ান এবং ইংরেজ।
একজন শিশু হিসেবে, তিনি ব্যালে নাচ ও গানের শিক্ষা নিয়েছেন। তিনি ছোট বয়সে অভিনয় শুরু করেন, তার বোনদের চলচ্চিত্রে অভিনয়ের মাধ্যমে। ১১ বৎসর বয়সের পূর্বে, "হাউ দ্য ওয়েস্ট ওয়াজ ফান" এবং সোজা টু ভিডিও সিরিজ "দ্য অ্যাডভেঞ্চার অব মেরি-কেট এন্ড অ্যাশলে"-এ তার স্বল্প অভিনয় ছিল। তার বোনদের ভিডিওতে হাজির হওয়ার পর, যখন তিনি চতুর্থ শ্রেণিতে ছিলেন, তখন ওলসেন অন্যান্য অভিনয়ের কাজের জন্য অডিশনে যান। তিনি নর্থ হলিউড, ক্যালিফোর্নিয়ার ক্যাম্পবেল হল স্কুল-এ কিন্ডারগার্টেন থেকে গ্রেড ১২ পর্যন্ত পড়ালেখা করেন।
গ্যাজুয়েশনের পরে, তিনি নিউইয়র্ক ইউনিভার্সিটির টিসচ স্কুল অফ আর্টস-এ ভর্তি হন। ২০০৯-এ, ওলসেন ইউসিন ও'নিল থিয়েটার সেন্টারের ম্যাটস প্রোগ্রামের মাধ্যমে মস্কো আর্ট থিয়েটার স্কুল, মস্কোতে অধ্যয়নরত থেকে একটি সেমিস্টারে ব্যয়িত করেছেন।
ওলসেন নিউইয়র্ক ইউনিভার্সিটির টিশ স্কুল অফ আর্টস এবং আটলান্টিক থিয়েটার কোম্পানিতে যোগ দেন এবং ছয় বছরের অন্তর্বর্তীকালীন গবেষণায় স্নাতক হয়েছেন। তার বড় বোনদের পোশাক লাইন "এলিজাবেথ ও জেমস" তার এবং তার বড় ভাইয়ের নামে নামকরণ করা হয়েছিল।
সেপ্টেম্বর ২০১২-এ, ওলসেন অভিনেতা এবং ফ্যাশন মডেল বয়ড হলব্রোকের সঙ্গে ডেটিং শুরু করেন। মার্চ ২০১৪-এ তাদের বাগদান হয়, কিন্তু তা বলা হয় জানুয়ারি ২০১৫-এ।
নোভোসিবির্স্ক

নোভোসিবির্স্ক () রাশিয়ার এশীয় অংশে অর্থাৎ সাইবেরিয়াতে অবস্থিত একটি জনবহুল শহর। এটি রাশিয়ার ৩য় সর্বোচ্চ জনবহুল শহর (মস্কো ও সাংত পিতেরবুর্গ বা সেন্ট পিটার্সবার্গের পরেই)। এটি এশীয় রাশিয়ার সর্বোচ্চ জনবহুল শহর। ২০১০ সালের রুশ লোকগণনা অনুযায়ী এখানে প্রায় ১৫ লক্ষ অধিবাসী বাস করে। এটি একই সাথে নোভোসিবির্স্ক ওবলাস্ত এবং সাইবেরীয় যুক্তরাষ্ট্রীয় জেলার প্রশাসনিক কেন্দ্রে হিসেবে কাজ করছে।
নোভোসিবির্স্ক শহরটি সাইবেরিয়ার দক্ষিণ-পশ্চিম অংশে ওব নদীর তীরে ওব নদীর উপত্যকা সংলগ্ন অঞ্চলে এবং নোভোসিবির্স্ক জলবিদ্যুৎ উৎপাদন কেন্দ্রের বাঁধের কারণে সৃষ্ট একটি বিশাল জলাধারের কাছে অবস্থিত। শহরটিকে দশটি নগর-জেলায় ভাগ করা হয়েছে এবং এটির আয়তন প্রায় . শহরটি রাশিয়ার রাজধানী মস্কো থেকে প্রায় পূর্ব দিকে, ওম্‌স্ক শহর থেকে পূর্বে, ইয়েকাতেরিনবুর্গ থেকে কিলোমিটার পূর্বে এবং ক্রাসনোইয়ার্স্ক থেকে পশ্চিমে অবস্থিত।
১৮৯৩ সালে নোভোসিবির্স্ক লোকালয়টি প্রতিষ্ঠা করা হয় এবং ১৯০৪ সালের ১০ই জানুয়ারি একে নগরীর মর্যাদা দেওয়া হয়।
গুগল নলেজ গ্রাফ

গুগল নলেজ গ্রাফ (Google Knowledge Graph) হলো গুগলে তথ্য অনুসন্ধানের জন্য একটি সেবা, যা অনুসন্ধানে প্রাপ্ত তথ্যের উপস্থাপনাকে উন্নত এবং সুশৃঙ্খলিত করে। এর ফলে বিভিন্ন উৎস থেকে সংগৃহীত তথ্য ব্যবহারকারীদের জন্য একটি তথ্যছক হিসেবে প্রদর্শিত হয়। ২০১২ সালের মে মাস থেকে যুক্তরাষ্ট্রে এই সেবা চালু হয়। ফ্রিবেসের অংশ হিসেবে এটি চালু করা হয়। তথ্যছক দ্বারা আচ্ছাদিত নলেজ গ্রাফ উল্লেখযোগ্যভাবে জনপ্রিয়তা পায়। মাসিক ১০০ বিলিয়ন বার তথ্য অনুসন্ধানের মধ্যে নলেজ গ্রাফ প্রায় এক তৃতীয়াংশ বার তথ্য উপস্থাপনে সফল হয়।
নলেজ গ্রাফ থেকে প্রাপ্ত তথ্য ছক আকারে উপস্থাপন করা হয়। কম্পিউটারের ক্ষেত্রে নলেজ গ্রাফ পাতার ডান দিকে উপরে প্রদর্শিত হয় এবং মোবাইলের ক্ষেত্রে একদম উপরে। এই তথ্য সংগৃহীত হয় বেশ কিছু উৎস থেকে। যেমনঃ  "সিআইএ ওয়ার্ল্ড ফ্যাক্টবুক", উইকিউপাত্ত এবং উইকিপিডিয়াত। খুব দ্রুততার সাথে নলেজ গ্রাফ এর পরিসর বৃদ্ধি পায়। শুরু হওয়ার সাত মাসের মধ্যে ৫৭০ মিলিয়ন ভুক্তি এবং ১৮ বিলিয়ন ঘটনা আচ্ছাদিত করে। অক্টোবর, ২০১৬ সালে গুগল ঘোষণা দেয় যে নলেজ গ্রাফ-এ ৭০ বিলিয়ন ঘটনা লিপিবদ্ধ করা হয়েছে। নলেজ গ্রাফ বাস্তবায়নে ব্যবহৃত প্রযুক্তির জন্য কোন অফিসিয়াল ডকুমেন্টেশন নেই।
নলেজ গ্রাফ থেকে প্রাপ্ত তথ্য গুগল এসিস্টেন্ট ও গুগল হোম ভয়েস অনুসন্ধানে উত্তর দিতে সরাসরি ব্যাবহৃত হয়।
১৬ মে, ২০১২ তারিখে গুগল নলেজ গ্রাফ এর ঘোষণা দেয়। প্রাথমিকভাবে শুধুমাত্র ইংরেজি ভাষায় নলেজ গ্রাফ প্রদর্শিত হতো। এরপরে স্প্যানিশ, ফরাসি, জার্মান, পর্তুগিজ, জাপানি, রাশিয়ান এবং ইতালিয়ান ভাষায় এর কার্যক্রম শুরু হয়। ২০১৭ সাল থেকে বাংলা ভাষা যুক্ত হয় এর সাথে। 
নলেজ গ্রাফ এ প্রদর্শিত তথ্যের কোন তথ্যসূত্র থাকে না। তাই সাধারণ মানুষের পক্ষে তথ্যের সত্যতা যাচাই করা প্রায় অসম্ভব হয়ে পড়ে। 
নলেজ গ্রাফ এ প্রাথমিক তথ্য পাওয়ায় অনেকেই বিস্তারিত পড়তে উইকিপিডিয়ায় যান না, এতে করে উইকিপিডিয়া নিবন্ধ পাঠ হ্রাস পেয়েছে, যদিও নলেজ গ্রাফ এর অধিকাংশ তথ্যই উইকিপিডিয়া থেকে নেয়া।
মঈদুল হাসান

মঈদুল হাসান একজন বাংলাদেশী লেখক এবং বাংলাদেশের মুক্তিযুদ্ধের অন্যতম সংগঠক।
মঈদুল হাসান ১৯৩৬ সালের ২৯ জুলাই, বাংলা ১৪ শ্রাবণ, ১৩৪৩ সালে বগুড়ায় জন্মগ্রহণ করেন। সেখানেই শৈশব কাটে তার।
মঈদুল হাসান পড়াশোনা করেছেন ঢাকা বিশ্ববিদ্যালয়ে। তার ভর্তির সাল ছিল ১৯৫৬। ১৯৬০ সালের দিকে শেষ বর্ষের ছাত্র অবস্থায় তিনি সে সময়ের বহু প্রচারিত "দৈনিক ইত্তেফাক"-এ সম্পাদকীয় লেখা শুরু করেন। এতে করে তিনি পূর্ব বাংলার অর্থনৈতিক ও রাজনৈতিক গতিধারা পর্যবেক্ষণ করেন গভীরভাবে।
সাংবাদিকতা ছেড়ে দিয়ে মঈদুল হাসান একসময় সম্পাদকীয় লেখা একরকম বন্ধ করে দেন। ছয় বছর পর তিনি ১৯৭১ সালে প্রবাসী মুজিবনগর সরকারের প্রধানমন্ত্রী তাজউদ্দীন আহমদের ঘনিষ্ঠ সহযোগী হিসেবে পালন করেন অনেক গুরুত্বপূর্ণ দায়িত্ব। মুজিবনগর সরকারের পক্ষে ভারতের উচ্চপর্যায়ের নীতিনির্ধারক সঙ্গে আলাপ-আলোচনা ছিল তার অন্যতম দায়িত্ব। উপধারা একাত্তর: মার্চ-এপ্রিল থেকে কিছু কথা উদ্ধৃত করা হলোঃ"[অধ্যাপক] ড্যানিয়েল থর্নার আমাকে বলেন, [ভারতের প্রধানমন্ত্রীর সচিব] পি এন হাকসার পরদিন বেলা ১১টায় আমাদের ‘কফি খেতে ডেকেছেন’। আমি ধরে নিই, প্রকৃত আলোচনার সময় ততটা লম্বা না-ও হতে পারে। কাজেই আগের কয়েকটা দিন যেসব তথ্য ও সমীক্ষা সংগৃহীত হয়েছে, সেগুলো বিবেচনায় রেখে তাজউদ্দীন যে কিছু জানতে চেয়েছিলেন, তার উপস্থাপন ফলপ্রসূ করার জন্য আমি গুছিয়ে নোট করে নিই।"
মঈদুল হাসানের সবচেয়ে জনপ্রিয় এবং বহুউল্লেখিত বই হচ্ছে "মূলধারা '৭১"। এছাড়াও তার আরও অনেক বই আছে। তার উল্লেখযোগ্য কিছু বইঃ
মেনলো পার্ক, ক্যালিফোর্নিয়া

মার্কিন যুক্তরাষ্ট্রের ক্যালিফোর্নিয়ায় সান ফ্রান্সিসকো বে এরিয়ার, সান মাতিও কাউন্টি, ক্যালিফোর্নিয়ার সান মাতো কাউন্টি এর পূর্ব প্রান্তে অবস্থিত একটি শহর। এটি উত্তর এবং পূর্ব দিকে সান ফ্রান্সিসকো উপসাগর দ্বারা সীমিত। পূর্ব পালো আলতো, পালো আলটো, এবং স্ট্যানফোর্ড দক্ষিণে; এথার্টন, উত্তর ফেয়ার ওক, এবং রেডউড সিটি পশ্চিমে। মেনলো পার্ক ক্যালিফোর্নিয়া এবং মার্কিন যুক্তরাষ্ট্রের রাজ্যের সবচেয়ে শিক্ষিত শহরগুলির মধ্যে একটি; ২৫ বছর বয়সের প্রায় ৭০% অধিবাসীরা স্নাতক ডিগ্রী বা উচ্চতর অর্জন করেছেন।
২০১০ মার্কিন যুক্তরাষ্ট্রের আদমশুমারি অনুসারে মেনলো পার্কের ৩২,০২৬ জন বাসিন্দা ছিল, যা ২০১৬ সালে বেড়ে ৩৩,৮৮৮ জনে দাঁড়িয়েছে ।
মেনলো পার্কে ফেসবুকের প্রধান কার্যালয় অবস্থিত।
দাগনভূঞা থানা

দাগনভূঞা থানা বাংলাদেশের ফেনী জেলার অন্তর্গত দাগনভূঞা উপজেলার একটি থানা।
দাগনভূঞা উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম দাগনভূঞা থানার আওতাধীন।
সত্যম শিবম সুন্দরম

সত্যম শিবম সুন্দরম () হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির পরিচালক এবং প্রযোজক দুটিই রাজ কাপুর ছিলেন। চলচ্চিত্রটিতে রাজ কাপুরের ভাই শশী কাপুর এবং শশীর প্রেমিকার চরিত্রে জিনাত আমান অভিনয় করেন। চলচ্চিত্রটির কাহিনী লিখেছিলেন জৈনেন্দ্র জৈন এবং চলচ্চিত্রটির কাহিনী শারীরিক এবং মানসিক ভালোবাসার মধ্যে এক পার্থক্য নিরূপণকারী কাহিনী হিসেবে আবর্তিত হয়।
চলচ্চিত্রটিতে অভিনেত্রী জিনাত আমানকে তার শরীরের বেশ কিছু অংশ দেখাতে হয়েছিলো যা তখনকার ভারতীয় অভিনেত্রীরা দেখাতে চাইতেননা কিংবা চাইলেও খুব কম অভিনেত্রীই চাইতেন; পরিচালক রাজ কাপুর প্রথমে জিনাতের জায়গায় হেমা মালিনীকে নিতে চেয়েছিলেন, এছাড়াও ডিম্পল কাপাডিয়াকেও যিনি ১৯৭৩ সালের রাজ কাপুরেরই চলচ্চিত্র "ববি"তে টু-পিস বিকিনি পরেছিলেন "সত্যম শিবম সুন্দরম"-এ জিনাতের করা চরিত্রে অভিনয় করার কথা বললে তিনিও প্রস্তাব ফিরিয়ে দেন, আবার রাজ কাপুর বিদ্যা সিনহার কাছেও যান যিনি ১৯৭৪ সালের চলচ্চিত্র "রজনীগন্ধা" চলচ্চিত্রে অভিনয় করে প্রশংসিত হয়েছিলেন কিন্তু বিদ্যাও সত্যম শিবম সুন্দরমে অভিনয়ের প্রস্তাব গ্রহণ করেননি।
অ্যাকশন রিপ্লে

অ্যাকশন রিপ্লে হচ্ছে ২০১০ সালে মুক্তিপ্রাপ্ত একটি সায়েন্স-ফিকশন রোমান্টিক ঘরানার হিন্দি চলচ্চিত্র যেটি বিপুল অম্রুতলাল শাহ পরিচালনা করেন, চলচ্চিত্রটিতে অক্ষয় কুমার এবং ঐশ্বর্যা রাই বচ্চন মুখ্য চরিত্রে অভিনয় করেছিলেন। আদিত্য রয় কাপুর, নেহা ধুপিয়া, ওম পুরি, কিরণ খের এবং রাজপাল যাদবও চলচ্চিত্রটিতে গুরুত্বপূর্ণ ভূমিকায় ছিলেন। ২০১০ সালের দিওয়ালী উৎসবে চলচ্চিত্রটি মুক্তি পায়।
এই চলচ্চিত্রটির কাহিনী ১৯৮৫ সালের ইংরেজি চলচ্চিত্র "ব্যাক টু দ্য ফিউচার" দ্বারা কিছুটা অনুপ্রাণিত। যদিও পরিচালক বিপুল শাহ বলেন যে তিনি "অ্যাকশন রিপ্লে" এর কাহিনী একটি গুজরাটি মঞ্চ নাটক থেকে নিয়েছেন এবং হারবার্ট জর্জ ওয়েলস এর লেখা দ্য টাইম মেশিন থেকেও কিছুটা নিয়েছেন।
অপরাজিতা আঢ্য

অপরাজিতা আঢ্য (জন্ম: ২২ ফেব্রুয়ারি ১৯৭৮) একজন ভারতীয় বাঙালি টেলিভিশন ও চলচ্চিত্র অভিনেত্রী। তিনি ‘তুমি আর আমি’ সিনেমা দিয়ে কাজ শুরু করেন। এরপর শুভ মহরত (২০০৩), হামি (২০১৮),রসগোল্লা (২০১৮), বেলাশেষে (২০১৫), ওপেন টি বায়োস্কোপ (২০১৫) - এর মতো ছবিতে কাজ করেছেন।
অপরাজিতা হাওড়ার উকিল পরিবারের জন্মগ্রহণ করেন। তার মা-বাবার বড় ইচ্ছে ছিল, মেয়ে শিল্পী হবে। উচ্চমাধ্যমিক পরীক্ষার পর পরিচালক শঙ্কর দাশগুপ্তের নাটকের দলে যোগ দিয়েছিলেন।
আঢ্য ১৯ বছর বয়সে সাউন্ড ইঞ্জিনিয়ার অতনু হাজরার সঙ্গে বিবাহ বন্ধনে আবদ্ধ হন।
হিমু (উপন্যাস)

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।
উপন্যাসকে আমরা কয়েকটি দৃশ্য বা প্রেক্ষাপটে আালোচনা করতে পারি।
এষা ও মোরশেদের মধ্যকার প্রেক্ষাপট। মূলত মোরশেদ সাহেব অসুস্থ থাকায় এষা তাকে ডিভোর্স দিয়েছিল যার জন্য মোরশেদ সাহেব আরও অসুস্থ হয়ে পড়েন। এষার সাথে হিমুর পরিচয় ঘটে এষার দাদী অসুস্থ হয়ে পড়লে তাকে সাহায্য করার মাধ্যমে এবং সেই সূত্রে তাদের বাসায় যাওয়া। মোরশেদের সাথে ঠিক সেদিনেই হিমুর পরিচয়।মোরশেদ কর্তৃক মামা সম্বোধন পাওয়াও সেইদিন । এক পর্যায়ে হিমু মোরশেদ সাহেবকে সাহায্যে করার মনোভাব পোষণ করেন এবং বিভিন্নভাবে সাহায্য করতে থাকেন।
হিমুর বন্ধু ইয়াদ ও তার স্ত্রী নীতুর দৃশ্যপট। এখানে দেখা যায় প্রথম পর্যায়ে হিমুর বন্ধু ইয়াদ হিমুকে তার রিসার্চের জন্য ব্যাগ বহনকারী সহকারী হিসেবে রাখে কিন্তু কিছুদিন পর হিমু আর এ কাজ করেনি। ইয়াদের রিসার্চের বিষয় ছিল ভিক্ষুকদের জীবনযাপন। হিমু ইয়াদকে বলেছিলো ভিক্ষুকদের জানতে হলে ভিক্ষুক হতে হবে এবং ইয়াদ একসময় তাই হয়েছিলো। ইয়াদের স্ত্রীর ধারণা ছিলো হিমুই মূলত ইয়াদকে এ কাজে উদ্বুদ্ধ করছে। হিমু তার ভবিষ্যদ্বানী করার মাধ্যমে নীতুকে সবকিছু বলে দিত। তাই নীতু হিমুকে মহাপুরুষ নাকি এই হিসেবে প্রশ্ন জিজ্ঞাসা ও অকুণ্ঠ করত। একসময় হিমুর ভবিষ্যদ্বানী সত্যি হয়। ইয়াদ ভিক্ষুকদের সাথে মিশে যায় যার জন্য নীতু হিমুকে আক্রমণ করার জন্য কুকুর লেলিয়ে দেয়।
আরেকটি প্রেক্ষাপট ছিলো হিমুর নিকট রুপার চিঠি। চিঠিতে রুপা একাসময় হিমুকে জন্মদিনের শুভেচ্ছা জানায় এবং হিমুকে নিয়ে তার যশোরের বাড়িতে আবকাশ যাপনের অনুভূতিও প্রকাশ করে। এও উল্লেখ করে যে সে ইদানীং আজেবাজে স্বপ্ন দেখছে। দ্বিতীয় চিঠিতে রুপা জানতে চায় হিমু কেমন আছে। কিন্তু এই উপন্যাসে হিমু অনেকটা রুপার প্রতি খামখেয়ালি ছিলো বলা যায়।
অপর একটি প্রেক্ষাপটে ডা.ইরতাজুল করিমের সাথে হিমুর আলাপচারিতা প্রকাশ পায়। এখানে দেখা যায় হিমুর পিতা কীভাবে তাকে মহাপুরুষ বানাতে চেয়েছিলেন তার চিত্র। ডা.এর ছোট মেয়েকে নিয়ে যে ভবিষ্যদ্বানী করেছিলো তাও মিলে গিয়েছিলো এবং যার ফলে ডাক্তার বুঝে গিয়েছিলো হিমু সাধারণ দেখতে হলেও সাধারণ মানুষ নন। তাই তিনি আর হিমুর সাথে বেশি দূর এগোননি।
মজনু মিয়ার ভাতের হোটেলে হিমুর একটা ভালো কদর ছিলো। তাই সে একদম শেষে গিয়ে কর্মচারীর সাথে খেতে বসতো এবং তাতে কর্মচারীরাও স্বাচ্ছন্দ্যবোধ করতো। মজনুকে নিয়ে একদিন ভবিষ্যদ্বানী করলে তা একদম মিলে যায় যার জন্য মজনু তাকে পীর -ফকির কামেল মানুষ ভাবতেন এবং কদর করতেন। তাই হিমুও মজনুর হোটেলে তার বন্ধু ইয়াদ ও মোরশেদকে হোটেলটি চিনিয়ে দিয়ে যায় কিন্তু ইয়াদের পাগলামি আর মোরশেদের মৃগীরোগ মজনু মিয়ার পছন্দ ছিলো না তাই তিনি হিমুর কাছে বিচার দেন এবং তারা যাতে আর তার হোটেলে না আসে তা সাফ জানিয়ে দেন। কিন্তু হিমুর জন্য তার হোটেলের দুয়ার সবসময় খোলা তা জানিয়ে দেন।
তার ফুফাতো ভাই বাদল তার কথা শুনতেন।হিমুর কথা শুনলে বাদল গোল্লায় যাবে এই ভেবে বাদলের বাবা হিমুকে টাকা দিত যাতে সে বাদলের কাছে না যায়। তবুও শেষদিকে আমরা দেখেছি বাদল হিমুকে উপকার করেছিলো।
শেষে দেখতে পাই মোরশেদকে এষার সাথে মিলিয়ে দেওয়ার যে চেষ্টা তা সফল হয়। এষাকে তিনি যে ভবিষ্যদ্বানী করেছিলেন তা সত্যি হয় এবং এখানেই হিমু সিরিজের হিমু(১৯৯৩)উপন্যাসটির সমাপ্তি ঘটে।
টম হার্ডি

এডওয়ার্ড টমাস হার্ডি, সিবিই (; জন্ম: ১৫ সেপ্টেম্বর ১৯৭৭) হলেন একজন ইংরেজ অভিনেতা, চলচ্চিত্র প্রযোজক ও সাবেক মডেল। রিডলি স্কটের "ব্ল্যাক হক ডাউন" (২০০১) দিয়ে তার চলচ্চিত্রে অভিষেক হয়। এরপর তিনি "স্টার ট্রেক: নেমেসিস" (২০০২), "রকএনরোলা" (২০০৮), "ব্রনসন" (২০০৮), "ওয়ারিয়র" (২০১১), "টিঙ্কার টেইলর সোলজার স্পাই" (২০১১), "ললেস" (২০১২), "লক" (২০১৩) ও "দ্য ড্রপ" (২০১৪) চলচ্চিত্রে কাজ করেন। তিনি "দ্য রেভেন্যান্ট" (২০১৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ২০১৫ সালে তিনি "" চলচ্চিত্রে "ম্যাড" ম্যাক্স রকাতান্‌স্কি চরিত্রে এবং "লিজেন্ড" চলচ্চিত্রে যমজ ক্রে চরিত্রে অভিনয় করেন। তিনি ক্রিস্টোফার নোলান পরিচালিত তিনটি চলচ্চিত্রে কাজ করেন, সেগুলো হল "ইনসেপশন" (২০১০), "দ্য ডার্ক নাইট রাইজেস" (২০১২)-এ বেন এবং "ডানকার্ক" (২০১৭)। ২০১৮ সালে তিনি সুপারহিরো চলচ্চিত্র "ভেনম"-এ নাম ভূমিকায় অভিনয় করেছেন।
হার্ডি দাতব্য কর্মকাণ্ডের সাথে সক্রিয় এবং তিনি প্রিন্সেস ট্রাস্টের দূত। নাট্যকলায় অবদানের জন্য ২০১৮ সালে রানীর জন্মদিন সম্মাননায় তাকে অর্ডার অব দ্য ব্রিটিশ এম্পায়ারের কমান্ডার উপাধি প্রদান করা হয়।
২০০১ সালে রিডলি স্কটের যুদ্ধভিত্তিক থ্রিলার চলচ্চিত্র "ব্ল্যাক হক ডাউন" দিয়ে তার বড় পর্দায় অভিষেক হয়। ২০০২ সালে তিনি "স্টার ট্রেক: নেমেসিস" ছবিতে ইউএসএস এন্টারপ্রাইজের ক্যাপ্টেন জঁ-লুক পিকারের ক্লোন রেমান প্রেটর শিনজন চরিত্রে অভিনয় করে আন্তর্জাতিক খ্যাতি অর্জন করেন। পরের বছর তিনি "ডট দি আই" এবং ভীতিপ্রদ "এলডি ফিফটি লেথাল ডোজ" চলচ্চিত্রে অভিনয় করেন।
২০০৮ সালের সেপ্টেম্বর মাসে তাকে গাই রিচির লন্ডন ভিত্তিক গ্যাংস্টার চলচ্চিত্র "রকএনরোলা"-এ দেখা যায়। হার্ডি এতে সমকামী গ্যাংস্টার হ্যান্ডসাম বব চরিত্রে অভিনয় করেন। এই চলচ্চিত্রের অনুবর্তী পর্ব "দ্য রিয়্যাল রকএনরোলা" নির্মাণের খবর শোনা গেলেও এখনো ছবিটির নির্মাণ কাজ শুরু হয় নি। একই বছর হার্ডি একাকিত্বে কাটানো ইংরেজ কয়েদী চার্লস ব্রনসনের জীবনী অবলম্বনে নির্মিত "ব্রনসন" (২০০৮) চলচ্চিত্রে কাজ করেন।
২০১০ সালে হার্ডি ক্রিস্টোফার নোলানের বিজ্ঞান কল্পকাহিনী থ্রিলারধর্মী "ইনসেপশন"-এ লিওনার্দো ডিক্যাপ্রিওর সাথে অভিনয় করেন। এই কাজের জন্য তিনি বাফটা উদীয়মান তারকা পুরস্কার লাভ করেন। তিনি গোয়েন্দা উপন্যাস "টিঙ্কার টেইলর সোলজার স্পাই" অবলম্বনে নির্মিত "একই নামের" চলচ্চিত্রে মাইকেল ফাসবেন্ডারের স্থলাভিষিক্ত হন। ছবিটি ২০১১ সালের ৫ সেপ্টেম্বর ৬৮তম ভেনিস চলচ্চিত্র উৎসবে মুক্তি পায়। ২০১১ সালে ৯ সেপ্টেম্বর মুক্তিপ্রাপ্ত লায়ন্সগেট ফিল্মসের "ওয়ারিয়র" চলচ্চিত্রে তাকে দেখা যায়। এই ছবিতে টমি রিয়র্ডান চরিত্রে তার অভিনয় সমালোচকদের কাছ থেকে প্রশংসা অর্জন করে।
২০১২ সালে তিনি প্রণয়ধর্মী হাস্যরসাত্মক "দিস মিনস ওয়ার"-এ অভিনয় করেন। তিনি ক্রিস্টোফার নোলানের "দ্য ডার্ক নাইট" ত্রয়ী চলচ্চিত্রের সর্বশেষ চলচ্চিত্র "দ্য ডার্ক নাইট রাইজেস" (২০১২)-এ সুপার ভিলেন বেন চরিত্রে অভিনয় করেন। একই বছর তিনি জন হিলকোটের অপরাধ নাট্যধর্মী "ললেস" (২০১২) ছবিতে বুটলেজার ভূমিকায় কাজ করেন। তিনি "দ্য রেভেন্যান্ট" (২০১৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ২০১৫ সালে তিনি "" চলচ্চিত্রে "ম্যাড" ম্যাক্স রকাতান্‌স্কি চরিত্রে এবং "লিজেন্ড" চলচ্চিত্রে যমজ রেজি ও রুনি ক্রে চরিত্রে অভিনয় করেন। তিনি ক্রিস্টোফার নোলান পরিচালিত "ডানকার্ক" (২০১৭) ছবিতে অভিনয় করেন। ২০১৮ সালে তিনি সুপারহিরো চলচ্চিত্র "ভেনম"-এ নাম ভূমিকায় অভিনয় করেছেন।
দিঘাপতিয়া এম. কে. কলেজ

দিঘাপতিয়া এম. কে. কলেজ বাংলাদেশের নাটোর জেলায় অবস্থিত একটি শিক্ষাপ্রতিষ্ঠান যা ১৯৭০ সালে প্রতিষ্ঠিত হয়েছে। এটি উত্তরা গণভবন এর সন্নিকটে অবস্থিত। মহাব্বত আলী সরদার এবং কুরবান আলী সরদারের নামানুসারে এই কলেজের নামকরণ করা হয়েছে এম কে। এই দুই ভাই কলেজটি প্রতিষ্ঠার জন্যে ৫.৫৫ একর জমি দান করেন।
২০১৩ সালে জাতীয় বিশ্ববিদ্যালয় কর্তৃপক্ষ নাটোর সদরের দিঘাপতিয়া এম কে কলেজকে অনার্স কোর্সে শিক্ষার্থী ভর্তির অনুমতি দেয়। দিঘাপতিয়া এম.কে কলেজে বাংলা, সমাজবিজ্ঞান, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স কোর্স, ডিগ্রী (পাস) কোর্স, রাজশাহী শিক্ষা বোর্ডের অধীনে এইচ.এস.সি, কারিগরি শিক্ষা বোর্ডের অধীনে এইচ.এস.সি (বি.এম) শিক্ষাক্রম ও বাংলাদেশ উন্মুক্ত বিশ্ববিদ্যালয়ের অধীনে এইচ.এস.সি (বাউবি) শিক্ষাক্রমে প্রায় তিন সহস্রাধিক ছাত্র-ছাত্রী অধ্যয়নরত আছে।
সবুজ গাছপালায় বেষ্টিত কলেজটি অভিজ্ঞ শিক্ষক মন্ডলী ও দক্ষ পরিচালনা পর্ষদ দ্বারা ধূমপান ও রাজনৈতিক অস্থিরতা মুক্ত পরিবেশে সুন্দরভাবে পরিচালিত হয়ে আসছে। একটি খেলার মাঠ আছে যেখানে কলেজের বিভিন্ন অনুষ্ঠান সহ ছাত্ররা তাদের নিয়মিত খেলার প্রশিক্ষণ ও প্রতিযোগিতার আয়োজন করে থাকে। মূল ফটকের ডানে একটি কলেজ মসজিদ আছে যেখানে ছাত্র-শিক্ষক সহ স্থানীয় লোকজন ৫ ওয়াক্ত নামাজ আদায় করে এছাড়াও শুক্রবারে জুম্মার নামাজ ও হয়ে থাকে।
হিসাব-নিকাশে স্বচ্ছতা, জবাবদিহিতা ও দ্রুততার সাথে অটোমেশন সফটওয়্যার এর মাধ্যমে হিসাব পরিচালনা করা হয়। এছাড়া শিক্ষার্থীদের পাঠাভ্যাস গড়ে তোলার জন্য বিশ্ব সাহিত্য কেন্দ্রের কলেজ কার্যক্রম অত্র কলেজে পরিচালিত হয়ে আসছে। রোভার স্কাউট, রেড ক্রিসেন্ট এর মাধ্যমে চলমান রক্তদান কর্মসূচীসহ অন্যান্য সেবামূলক কার্যক্রম পরিচালিত হয়ে আসছে। দৈনিক কালের কন্ঠের শুভসংঘ ও দৈনিক প্রথম আলো বন্ধুসভায় অনেক শিক্ষার্থীরা অংশ গ্রহণ করে আসছে।
কলেজ পরিচালনার জন্যে একটি পরিচালনা পর্ষদ আছে। বর্তমান গর্ভনিং বডির সভাপতির দায়িত্ব পালন করছেন নাটোর-২ আসনের সংসদ সদস্য মোঃ শফিকুল ইসলাম শিমুল।
পানিহাটি বিধানসভা কেন্দ্র

পানিহাটি (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১১ নং 
পানিহাটি বিধানসভা কেন্দ্রটি ১ থেকে ১৪, ১৬, ১৭ এবং ২২ থেকে ৩৪ ওয়ার্ড গুলি পানিহাটি পুরসভা এর অন্তর্গত।
পানিহাটি বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের নির্মল ঘোষ তার নিকটতম প্রতিদ্বন্দ্বী সিপিআই (এম) এর অহিভূষণ চক্রবর্তীকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর গোপাল কৃষ্ণ ভট্টাচার্য পানিহাটি বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের নির্মল ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মল ঘোষ সিপিআই (এম) এর কমল সেনগুপ্ত বসুকে পরাজিত এবং ১৯৯৬ সালে কংগ্রেসের নির্মল ঘোষ সিপিআই (এম) এর তানিয়া চক্রবর্তীকে পরাজিত করেন। ১৯৯১ সালে সিপিআই (এম) এর তানিয়া চক্রবর্তী কংগ্রেস নির্মল ঘোষকে পরাজিত করেন। ১৯৮৭ এবং ১৯৮২ সালে সিপিআই (এম) এর গোপাল কৃষ্ণ ভট্টাচার্য তপন চট্টোপাধ্যায়কে পরাজিত করেন এবং ১৯৭৭ সালে জনতা পার্টির সন্মথ নাথ ঘোষকে পরাজিত করেন।
১৯৭২ সালে কংগ্রেসের তপন চ্যাটার্জী জয়ী হন। ১৯৭১, ১৯৬৯, ১৯৬৭ সালে সিপিআই (এম) এর গোপাল কৃষ্ণ ভট্টাচার্য জয়ী হন। এর আগে পানিহাটি কেন্দ্রটি বিদ্যমান ছিল না।
আল বাস্তাকিয়া

আল বাস্তাকিয়া দুবাইয়ের সর্বপ্রাচীন আবাসিক এলাকা। আল বাস্তাকিয়া’র পোষাকি নাম হলো আল ফাহিদি ঐতিহাসিক জেলা ()। এটি দুবাইয়ের পুরাতাত্ত্বিক এলাকাগুলোর একটি। বাস্তাকিয়া শব্দটির উৎপত্তি “বাস্ত” থেকে যা দক্ষিণ-মধ্য ইরানে আরব-আধিপত্য প্রদেশ লারদের একটি শহর অংশ ছিল।
আল বাস্তাকিয়ায় বসতি স্থাপন শুরু হয়েছিল ১৮৯০-এর দশকে। এর পূর্ণবিকাশের কালে এখানে ৬০টি বাসস্থান গড়ে উঠেছিল। এলাকাটি ছিল সরু পথ ও অলি-গলির ঘন নকশা। তার মধ্য দিয়ে যাতায়াত করতো মানুষ।
১৯৮০-এর দশকে একটি নতুন অফিস কমপ্লেক্স নির্মাণের স্বার্থে আল বাস্তাকিয়া গ্রামের অর্ধেক ধ্বংস করে ফেলা হয়। অবশিষ্ট ঘরগুলির বেশিরভাগ বিদেশী শ্রমিকদের জন্য গুদাম বা বাসস্থান হিসাবে ব্যবহৃত হতে থাকে। ১৯৮৯ সালে দুবাই পৌরসভা আল ফাহিদি ঐতিহাসিক আশ্রয়স্থলের অবশিষ্টাংশ ধ্বংস করার সিদ্ধান্ত গ্রহণ করে। একজন ব্রিটিশ স্থপতি রায়নার ওটার এই এলাকায় এসেছিলেন। তিনি এলাকাটি সংরক্ষণের জন্য একটি প্রচারণা শুরু করেন। তিনি এখানে বেশ কিছু সংস্কার করেন। তার লেখা চিঠির অনুরোধের পরিপ্রেক্ষিতে প্রিন্স চার্লস দুবাই সফর কালে আল ফাহিদি ঐতিহাসিক জেলা পরিদর্শন করেন। প্রিন্স চার্লসের পরামর্শক্রমে বিধ্বংষকরণের পরিবর্তে সংস্কার ও সংরক্ষণের সিদ্ধান্ত গ্রহণ করা হয়।
২০০৫ সালে পুরানো ইমারত এবং অলি-গলির এলাকা পুনরুদ্ধারের জন্য দুবাই পৌরসভা একটি প্রকল্প শুরু করে।
আল বাস্তাকিয়ায় বিভিন্ন স্থানে রয়েছে।
মাহেব অর্থ শিল্প স্টুডিও। দুবাই ভিত্তিক আর্ট স্টুডিওর বিশেষ প্রয়োজনগুলির সাথে স্টুডিওটি নির্ধারিত প্রাপ্তবয়স্ক ব্যক্তিদের জন্য যাদের বয়স ১৬ বছরের সমান বা উপরে। মাহেব জীবনের দক্ষতা বিকাশের একটি সুযোগ প্রদান করে, যখন প্রত্যেকের নিজের স্বতন্ত্র উপায়ে সৃজনশীল হতে পারে।
দুবাইয়ের পুরোনো ঐতিহ্য দেখে কাফে নকশা করা হয়েছে। এটি ঐতিহ্যবাহী আরবি খাবার উপস্থাপনের একটি জায়গা।
এটি একটি অলাভজনক প্রতিষ্ঠান। এই সংস্থাটি তৈরি করার উদ্দেশ্য ছিল দুবাইয়ের জনগণের মধ্যে সংস্কৃতির সম্পর্ক স্থাপন করা।
সারা বিশ্ব থেকে বাস্তাকিয়ায় কফি আনা হয়। কফি প্রেমীদের তাদের পছন্দের কফি কিনতে একতলা যেকোনো স্থলে যেতে পারেন। দ্বিতীয় মেঝেতে ইতিহাস সম্পর্কিত বই রয়েছে। এছাড়াও আল বাস্তাকিয়ার একটি অংশে জাদুঘর রয়েছে।
এই ক্যাফে খোলা হয় নভেম্বর ২০১৫ সালে। মেক আর্ট ক্যাফে একটি চিত্তাকর্ষক ঐতিহ্যবাহী ভিলার আঙ্গিনা থেকে তাদের কার্যক্রম পরিচালনা করে, যা সংযুক্ত আরব আমিরাতে সবচেয়ে আকর্ষণীয় ঐতিহ্যবাহী এলাকার একটি।
আল হামরিয়

আল হামরিয় () হল দুবাই, সংযুক্ত আরব আমিরাত এর একটি এলাকা। এটি বার দুবাইয়ের ক্রিক বরাবর পশ্চিম দুবাইতে অবস্থিত। আল হামরিয় মূলত একটি আবাসিক এলাকা তবে বেশ কয়েকটি শপিং কমপ্লেক্স এবং বৈদেশিক কনস্যুলেটগুলি এর প্রেক্ষিতে রয়েছে।
আল হামরিয় কাছাকাছি বা গুরুত্বপূর্ণ সড়কগুলি বুর্জুয়ান, ব্যাংক অফ উম্ম আল কওয়াইন, আবু ধাবি কমার্শিয়াল ব্যাংক, আল মুসাসালা টাওয়ার এবং চারটি পয়েন্টে শেরাটন অন্তর্ভুক্ত। এ এলাকা ভারত, ব্রিটেন, ওমান, সৌদি আরব এবং কুয়েত এর কনস্যুলেটের রয়েছে।
টিম ও’ব্রায়ান

স্যার টিমোথি কারিও ও’ব্রায়ান, ৩য় ব্যারোনেট (; জন্ম: ৫ নভেম্বর, ১৮৬১ - মৃত্যু: ৯ ডিসেম্বর, ১৯৪৮) আয়ারল্যান্ডের ডাবলিনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৪ থেকে ১৮৯৬ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, বামহাতে বোলিং করতেন টিম ও’ব্রায়ান।
আয়ারল্যান্ডের ডাবলিনে টিম ও’ব্রায়ানের জন্ম। সমারসেটের ডাউনসাইডের ক্যাথলিক স্কুলে অধ্যয়ন করেছেন। এরপর অক্সফোর্ডের নিউ ইন হলে ভর্তি হন। এরফলে ক্রিকেট খেলার সাথে আরও সুন্দর সম্পর্ক গড়ে উঠে তার।
মারকুটে ডানহাতি ব্যাটসম্যান হিসেবে টিম ও’ব্রায়ানের সুনাম ছিল। ১৮৮৪ ও ১৮৮৫ সালে ব্লু লাভ করেন। অক্সফোর্ড বিশ্ববিদ্যালয়ের পক্ষে ২৬৬টি প্রথম-শ্রেণীর খেলায় শৌখিন খেলোয়াড় হিসেবে অংশ নিয়েছেন। এরপর ১৮৯৮ সাল পর্যন্ত মিডলসেক্সের পক্ষে নিয়মিতভাবে খেলতে থাকেন। ১৮৮৪ সালে অক্সফোর্ডের সদস্যরূপে অস্ট্রেলীয় একাদশের বিপক্ষে খেলে ৯২ রান সংগ্রহ করেন। এরফলে অস্ট্রেলিয়া দলের বিপক্ষে বিশ্ববিদ্যালয় দলটি একমাত্র জয় পায়।
কাউন্টি ক্রিকেটে বিধ্বংসী ইনিংস খেলার জন্য সবিশেষ পরিচিতি লাভ করেন টিম ও’ব্রায়ান। ১৮৯৫ সালে সাসেক্সের বিপক্ষে ব্যক্তিগত সর্বোচ্চ ২০২ রানের ইনিংস খেলেন। এ পর্যায়ে রবার্ট স্ল্যাড লুকাসের সাথে জুটি গড়ে মাত্র ২০০ মিনিটে ৩৩৮ রান তুলেছিলেন।
সমগ্র খেলোয়াড়ী জীবনে পাঁচটি টেস্টে অংশগ্রহণের সুযোগ পেয়েছেন তিনি। ১০ জুলাই, ১৮৮৪ তারিখে অস্ট্রেলিয়ার বিপক্ষে টেস্ট অভিষেক ঘটে টিম ও’ব্রায়ানের। ১৮৮৪ সালে ইংল্যান্ডের পক্ষে ওল্ড ট্রাফোর্ড টেস্টে সফরকারী অস্ট্রেলিয়া দলের মুখোমুখি হন। চারবছর পর পুনরায় লর্ডসে খেলেন। তবে উভয়ক্ষেত্রেই নিজের নামের প্রতি মর্যাদা রাখতে পারেননি তিনি।
মেরিলেবোন ক্রিকেট ক্লাবের (এমসিসি) সদস্যরূপে দুইবার বিদেশ সফরে যান। ১৮৮৭-৮৮ মৌসুমে জর্জ ভার্ননের নেতৃত্বাধীন ইংরেজ দলের সদস্য হিসেবে অস্ট্রেলিয়া এবং ১৮৯৫-৯৬ মৌসুমে মার্টিন হকের নেতৃত্বে দক্ষিণ আফ্রিকা গমন করেন। তন্মধ্যে, ফেব্রুয়ারি, ১৮৯৬ সালে পোর্ট এলিজাবেথে স্বাগতিক দক্ষিণ আফ্রিকার বিপক্ষে সিরিজের প্রথম টেস্টে অধিনায়কের দায়িত্বে ছিলেন। ঐ খেলায় জর্জ লোহম্যানের ৭/৩৮ ও ৮/৭ বোলিং পরিসংখ্যানের প্রেক্ষিতে ইংল্যান্ড দল বিরাট ব্যবধানে জয় পেয়েছিল।
আয়ারল্যান্ডের অধিনায়কসহ ইংল্যান্ডের অধিনায়ক ছিলেন টিম ও’ব্রায়ান। সংক্ষিপ্ত সময়ের ইংল্যান্ড সফরে নিজ জন্মদিনে প্রাক্তন শিক্ষাপ্রতিষ্ঠানের বিপক্ষে ১৬৭ রান সংগ্রহ করে রেকর্ড গড়েন। ১৯৭৩ সাল পর্যন্ত তার এ রেকর্ড টিকেছিল।
দ্বিতীয় ব্যারন স্যার হামফ্রে ডি ট্রাফোর্ডের কন্যা অ্যানেট টেরেসা ডি ট্রাফোর্ডের সাথে ২৬ সেপ্টেম্বর, ১৮৮৫ তারিখে বার্টন-আপোন-ইরওয়েলের অল সেইন্টস চার্চে বৈবাহিক সম্পর্ক স্থাপন করেন। এ দম্পতির ১০ সন্তান ছিল। তন্মধ্যে, টিমোথি জুনিয়র প্রথম বিশ্বযুদ্ধকালীন ফ্ল্যান্ডার্সে নিহত হন। অপর কন্যা সিসেল ও’ব্রায়ান সুপরিচিত পাইলট হিসেবে পথিকৃৎ হয়ে আছেন।
৯ ডিসেম্বর, ১৯৪৮ তারিখে আইল অব ম্যানের র‌্যামসে এলাকায় ৮৭ বছর বয়সে টিমও’ব্রায়ানের দেহাবসান ঘটে। মৃত্যুকালীন ইংল্যান্ড-অস্ট্রেলিয়ার মধ্যকার টেস্টে অংশগ্রহণকারীদের মধ্যে সর্ববয়োজ্যেষ্ঠ জীবিত ক্রিকেটার ছিলেন। অপর ভ্রাতা জন আয়ারল্যান্ডের পক্ষে আন্তর্জাতিক ক্রিকেটে অংশ নিয়েছেন।
সাদিয়া হাব্বাল

সাদিয়া রিফাই হাব্বাল (আরবী: شادية رفاعي حبال) একজন সিরিয়ান-আমেরিকান জ্যোতির্বিজ্ঞানী এবং মহাকাশ পদার্থবিজ্ঞানের বিশেষজ্ঞ। সৌর পদার্থবিজ্ঞানের একজন অধ্যাপক, তার গবেষণার বিষয় হল সৌর বায়ু এবং সূর্যগ্রহণ।
তিনি নাসার সৌর কোরোনা অনুসন্ধান অভিযানের একজন বিজ্ঞানি হিসাবে নিযুক্ত ছিলেন। এছাড়াও তিনি বহু গবেষণা প্রতিষ্ঠান ও বিশ্ববিদ্যালয়ের সঙ্গে যুক্ত ছিলেন।
তিনি হোমস শহরে সাদিয়া নাঈম রিফাই হিসেবে জন্মগ্রহণ করেন যেখানে তিনি মাধ্যমিক শিক্ষা শেষ করেন। এর পর তিনি দামেস্কে বিশ্ববিদ্যালয়ে ভর্তি হন, যেখানে তিনি পদার্থবিজ্ঞান এবং গণিতে স্নাতক ডিগ্রি অর্জন করেন। সিনসিনাটি বিশ্ববিদ্যালয় থেকে পিএইচডি অর্জন করার আগে তিনি বৈরুত আমেরিকান বিশ্ববিদ্যালয় থেকে পদার্থবিজ্ঞানে মাস্টার লাভ করেন। 
তিনি ন্যাশনাল সেন্টার ফর এটোমোশফেরিক রিসার্চয়ে (১৯৭৭-১৯৭৮) এক-বছর এএসপি মেয়াদ সম্পন্ন করেন এবং ১৯৭৮ সালে হার্ভার্ড-স্মিথসোনিন সেন্টার ফর অ্যাস্ট্রোফিজিক্সে যোগদান করেন। সেখানে তিনি সৌর-পার্থিব পদার্থবিজ্ঞানে একটি গবেষণামূলক দল স্থাপন করেন। ওয়েলস বিশ্ববিদ্যালয় সাদিয়া হাব্বাল'কে "ইনস্টিটিউট অফ ম্যাথমেটিক্যাল অ্যান্ড ফিজিক্যাল সায়েন্সেস"য়ের সৌর-পার্থিব পদার্থবিজ্ঞানের অধ্যাপক হিসেবে নিযুক্ত করে। (১৯৯৫-২০০০) মধ্যে তিনি হার্ভার্ড বিশ্ববিদ্যালয়ের একজন লেকচারার হিসাবে নিযুক্ত ছিলেন। 
২০০২ সালে তিনি জিওফিজিক্যাল রিসার্চ জার্নালের, মহাকাশ পদার্থবিজ্ঞান বিভাগের সম্পাদক নিযুক্ত হন। অধাপিকা হাব্বাল আমেরিকান জ্যোতির্বিজ্ঞান সমিতি, আন্তর্জাতিক জ্যোতির্বিজ্ঞান ইউনিয়ন, ইনস্টিটিউট ফর অ্যাস্ট্রোনমি সহ রয়েল অ্যাস্ট্রোনমিকাল সোসাইটির সহকর্মী সহ বহু পেশাদার সংস্থা সদস্য। 
প্রফেসর হাব্বাল সৌর বায়ু, সৌর চৌম্বকীয় ক্ষেত্র এবং গ্রহণস্বত্বের উৎস এবং বিবর্তন পর্যবেক্ষণের উপর মনোযোগ দেন। তিনি ১০ টি সূর্যগ্রহণ অভিযান পরিচালনা করেন এবং এর জন্য তিনি ভারত (১৯৯৫), গুয়াডেলুপ (১৯৯৮), চীন (২০০৮) এবং ফরাসি পলিনেশিয়া (২০১০) পরিদর্শন করেন। সাদিয়া হাব্বাল হাওয়াই জ্যোতির্বিজ্ঞান প্রতিষ্ঠানের (হাওয়াই ইন্ট্রিটিউট ফর অ্যাস্ট্রোনমি) থেকে নাসা'র একটি দলের নেতৃত্বে ২০০৬, ২০০৮ এবং ২০০৯ সালে গ্রহণ কালের সময় সৌর কোরোনা পর্যবেক্ষণে অংশ করেছিলেন। তিনি নাসা পার্কার সৌর অনুসন্ধান প্রতিষ্ঠার ক্ষেত্রেও গুরুত্বপূর্ণ ভূমিকা পালন করেছিলেন, এটি যদি চালু হয়, তাহলে এটি হবে সৌর কোরোনা'য় উদ্দেশে উড়ে যাওয়া প্রথম মহাকাশযান। 
সাদিয়া হাব্বাল তার কর্মজীবনে বহু দেশে ভ্রমণ করেছেন। তিনি বহু গবেষণা ও বিজ্ঞান অভিযানে অংশ নিয়েছেন, বহু বিশ্ববিদ্যালয়ে অধাপিকা হিসাবে নিযুক্ত ছিলেন। তার কর্মজীবনে বহু পুরস্কার ও সন্মাননা পেয়েছেন। তার পাওয়া উল্লেখ যোগ্য কিছু পুরস্কার ও সন্মাননা:
ইউট্রেখ্ট‌

উত্রেখ্ত (; ) উত্তর-পশ্চিম ইউরোপের রাষ্ট্র নেদারল্যান্ডসের একটি শহর। এটি দেশটির উট্রেচট প্রদেশের প্রাদেশিক রাজধানী এবং সর্বাধিক জনবহুল শহর। শহরটি রান্ডস্টান্ড নগর সমবায়ের পূর্ব কোণে অবস্থিত। প্রায় সাড়ে ৩ লক্ষ জনসংখ্যাবিশিষ্ট এই শহরটি নেদারল্যান্ডসের ৪র্থ বৃহত্তম শহর।
ইউট্রেখ্টের প্রাচীন শহরকেন্দ্রে অনেক ভবন ও স্থাপনা আছে যেগুলির কিছু কিছু উচ্চ মধ্যযুগ পর্যন্ত পুরনো হতে পারে। ৮ম শতক থেকে শহরটি নেদারল্যান্ডসের ধর্মীয় কেন্দ্র। ওলন্দাজ স্বর্ণযুগের আগ পর্যন্ত ইউট্রেখ্ট নেদারল্যান্ডসের সবচেয়ে গুরুত্বপূর্ণ শহর ছিল। এর পরে আমস্টার্ডাম শহর দেশের সাংস্কৃতিক কেন্দ্র ও সবচেয়ে জনবহুল শহরে পরিণত হয়।
ইউট্রেখ্ট নেদারল্যান্ডসের বৃহত্তম বিশ্ববিদ্যালয় ইউট্রেখ্ট বিশ্ববিদ্যালয় অবস্থিত। এছাড়াও এখানে বেশ কিছু উচ্চশিক্ষা প্রতিষ্ঠান আছে। শহরটি ভৌগোলিকভাবে দেশের কেন্দ্রাঞ্চলে অবস্থিত বলে এটি দেশটির রেল পরিবহন ও সড়ক পরিবহন ব্যবস্থার একটি গুরুত্বপূর্ণ কেন্দ্র। এই শহরে আমস্টার্ডামের পরে দেশের ২য় সর্বোচ্চ সংখ্যক সাংস্কৃতিক অনুষ্ঠানের আয়োজন করা হয়ে থাকে।
গাজীপুর মেট্রোপলিটন পুলিশ

গাজীপুর মেট্রোপলিটন পুলিশ (জিএমপি) হল বাংলাদেশ পুলিশের একটি বিভাগ, যারা গাজীপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।
গাজীপুর সিটি কর্পোরেশন ২০১৩ সালের ১৬ জানুয়ারি প্রতিষ্ঠিত হয়। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন। শহরের জননিরাপত্তা ও আইন প্রয়োগকারী সংস্থা হিসেবে জিএমপি প্রতিষ্ঠার উদ্যোগ গ্রহণ করা হয়। গাজীপুর মেট্রোপলিটন পুলিশ আইন-২০১৭ পাশ করার পর ২০১৮ সালের ১৬ সেপ্টেম্বর প্রধানমন্ত্রী শেখ হাসিনা গাজীপুর মেট্রোপলিটন পুলিশের কার্যক্রমের সূচনা ঘোষণা করেন।
নবগঠিত ৮টি থানা গাজীপুর মেট্রোপলিটন পুলিশ কার্যক্রম শুরু করে।
থানাগুলো হলো:
পুর্বে এর নাম ছিলো জয়দেবপুর থানা। এর অধিভুক্ত শহরের ওয়ার্ডগুলো হলো: ১৯, ২০, ২১, ২২, ২৩, ২৪, ২৫, ২৬, ২৭, ২৮, ২৯, ৩০ ও ৩১নং ওয়ার্ড।
এর অধিভুক্ত ওয়ার্ড হলো: ১৩, ১৪, ১৫, ১৬, ১৭, ১৮নং ওয়ার্ড।
এর অধিভুক্ত ওয়ার্ডগুলো হলো: ৭, ৮, ৯, ১০, ১১ ও ১২নং ওয়ার্ড।
এর অধিভুক্ত ওয়ার্ডগুলো হলো: ১,
এর অধিভুক্ত ওয়ার্ডগুলো হলো: ৩২, ৩৩, ৩৪, ৩৫,৩৬, ৩৭ ও ৩৮নং ওয়ার্ড।
এর অধিভুক্ত ওয়ার্ডগুলো হলো: ৩৯, ৪০, ৪১ ও ৪২ নং ওয়ার্ড।
এর অধিভুক্ত ওয়ার্ডগুলো হলো: ৪৩, ৪৪, ৪৫, ৪৬, ৪৭ নং ওয়ার্ড (শালিক চূড়া পূর্ণ ও গাজীপুরা পূর্ণ), ৪৮, ৪৯, ৫০ (আংশিক), ৫৫ (আংশিক), ৫৬, ও ৫৭নং (আংশিক) ওয়ার্ড।
ওয়ার্ড ৫০ (আংশিক), ৫১, ৫২, ৫৩, ৫৪, ৫৫ (আংশিক) ও ৫৭ নম্বর (আংশিক) ওয়ার্ড।
গাজীপুর মহানগর পুলিশে একজন কমিশনার, দুইজন অতিরিক্ত কমিশনার, নয়জন
উপকমিশনার, ছয় জন অতিরিক্ত উপ-কমিশনার, বারো জন সহকারী কমিশনার, ২০ জন ইস্পেক্টর, ১২০ জন এসআই ও ৭৫০ জন কনস্টেবলসহ ১১৫২টি পদ সৃষ্টি করা হয়। আরএমপির নিজস্ব ৪৭ টি যানবাহন দিয়ে গোটা এলাকায় তাদের কর্মকাণ্ড চলবে। পর্যায়ক্রমে এই সংখ্যা ১১৮ এ নেওয়া হবে।
জর্জ চাকিরিস

জর্জ চাকিরিস (; জন্ম: ১৬ সেপ্টেম্বর ১৯৩৪) হলেন একজন মার্কিন নৃত্যশিল্পী, গায়ক ও অভিনেতা। তিনি "ওয়েস্ট সাইড স্টোরি" চলচ্চিত্রে বার্নার্ডো চরিত্রে অভিনয়ের জন্য সর্বাধিক পরিচিত, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
চাকিরিস ১৯৩৪ সালের ১৬ই সেপ্টেম্বর ওহাইওর নরউডে জন্মগ্রহণ করেন। তার পিতা স্টিভেন চাকিরিস এবং মাতা জো (প্রদত্ত নাম: আনাস্তাসিয়াডো) গ্রিস হতে মার্কিন যুক্তরাষ্ট্রে আসেন। চাকিরিস অ্যারিজোনার টাসকন ও লং বিচের হাই স্কুলে পড়াশোনা করেন। তিনি এক বছর কলেজে পড়াশোনা করেন, কিন্তু তিনি নৃত্যে আগ্রহী হয়ে ওঠায় কলেজ ত্যাগ করে আমেরিকান স্কুল অব ড্যান্সে ভর্তি হন। তিনি একটি বিভাগীয় বিতাণির বিজ্ঞাপন শাখায় কাজ করতেন এবং রাতে নৃত্যের তালিম নিতেন।
১৯৪৭ সালে "সং অব লাভ" দিয়ে চাকিরিসের চলচ্চিত্রে অভিষেক হয়। পরবর্তী কয়েক বছর তিনি অপ্রধান চরিত্রে অভিনয় করেন, বিশেষ করে সঙ্গীতধর্মী চলচ্চিত্রসমূহে নৃত্যশিল্পী বা নৃত্যদলের সদস্য হিসেবে, তন্মধ্যে রয়েছে "দ্য গ্রেট কারুসো" (১৯৫১), "স্টারস অ্যান্ড স্ট্রাইপস্‌ ফরেভার" (১৯৫২), "কল মি ম্যাডাম" (১৯৫৩), "সেকেন্ড চান্স" (১৯৫৩), ও "দ্য ফাইভ থাউজেন্ড ফিঙ্গারস অব ডক্টর টি." (১৯৫৩)।
তিনি মেরিলিন মনরো অভিনীত "জেন্টলমেন প্রেফার ব্লন্ডি" চলচ্চিত্রে "ডায়মন্ডস্‌ আর আ গার্ল্‌স বেস্ট ফ্রেন্ড" গানে এবং "গিভ আ গার্ল আ ব্রেক" (১৯৫৩) চলচ্চিত্রে নৃত্যশিল্পী হিসেবে কাজ করেন। এছাড়া তাকে এমজিএমের সঙ্গীতধর্মী চলচ্চিত্র "ব্রিগাডুন" (১৯৫৪)-এ শেষকৃত্যের নৃত্য দৃশ্যে এবং "দেয়ার্‌স নো বিজনেস লাইক শো বিজনেস" (১৯৫৪)-এ নৃত্যশিল্পী হিসেবে দেখা যায়।
চাকিরিস নৃত্যশিল্পী হিসেবে "হোয়াইট ক্রিসমাস" (১৯৫৪)-এ কাজ করেন। রোজাম্যারি ক্লুনির "লাভ, ইউ ডিন্ট ডু রাইট বাই মি" গানের একটি দৃশ্যে চাকিরিস ও ক্লুনির প্রচারণামূলক ছবি দর্শক মহলে সাড়া ফেলে এবং তারা প্যারামাউন্টের কাছে চিঠি লিখতে শুরু করেন। প্যারামাউন্ট পিকচার্স একটি চলচ্চিত্রের জন্য তার সাথে চুক্তি করে। চাকিরিস পরবর্তীকালে বলেন, "রোজাম্যারির সাথে আমার ছবির জন্য আমি ভাগ্যবান ছিলাম।" তিনি "দ্য কান্ট্রি গার্ল" (১৯৫৪)-এ এবং রোজালিন্ড রাসেলের সাথে "দ্য গার্ল রাশ" (১৯৫৫)-এ নৃত্য করে হেডা হপারের কাছ থেকে ইতিবাচক পর্যালোচনা অর্জন করেন।
এমজিএম "মিট মি ইন লাস ভেগাস" (১৯৫৬)-এর জন্য তাকে প্যারামাউন্টের কাছ থেকে ধারে নিয়ে যানে এবং তিনি লাস ভেগাসে নৃত্য করেন।
জর্ডান দূতাবাস, ওয়াশিংটন, ডি.সি.

জর্ডান দূতাবাস, ওয়াশিংটন, ডি.সি. হচ্ছে যুক্তরাষ্ট্রে অবস্থিত হাশেমীয় জর্দান রাজ্যের একটি কূটনৈতিক মিশন। এটি ৩৫০৪ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে ক্লেভেল্যান্ড পার্কের কাছে অবস্থিত।
ভীমপলাশি

ভীমপলাশি (বা ভীমপলশ্রী) হল হিন্দুস্থানি উচ্চাঙ্গসঙ্গীতের একটি রাগ। এটি কাফি ঠাটের অন্তর্গত। এর জাতি ঔড়ব-সম্পূর্ণ। এই রাগের বাদীস্বর মধ্যম, তবে সা এবং পা এর প্রাধান্য বেশি পরিলক্ষিত হয়। এর প্রকৃতি ধীরগতি সম্পন্ন এবং শান্ত ভাব সম্পন্ন। ইহাতে করূণ রস ফুটে উঠে। অপরাহ্নের পর এই রাগ পরিবেশন করা হয়।
এই রাগটিতে "কোমল নি" এবং "কোমল গা" ব্যবহৃত হয়। এটি একটি ঔড়ব-সম্পূর্ণ রাগ, অর্থাৎ, এর আরোহণে ৫ টি স্বর এবং অবরোহণে ৭ টি স্বর ব্যবহৃত হয়।
রাগ ভীমপলাশী আশ্রিত, নিয়ামত খাঁ এর এই বন্দিশটি খুবই প্রচলিতঃ
 স্থায়ীঃ
যা, যা রে আপনে মান্দিরাভা
সুনা পাবে গি (মোরা) সাস-নানাদিয়া
যাও,চলে যাও, তোমার মন্দিরে
অন্তরাঃ
সুনা হো সদারাঙ, তুম কো চাহতা হ্যায়
কেয়া তুম মুঝসে ছালানা কিয়া্‌ ( অথবা, কেয়া তুম হামকো থাগানা দিয়া )
যা, যা রে,,,,
শুনে যাও সদারঙ্গ, আমি সারাক্ষণ তোমাকেই চেয়েছি
সম্পর্কিত রাগগুলিঃ
মধ্যম অর্থাৎ মা হল সবচেয়ে গুরুত্বপূর্ণ নোট - এটি একটি 'ন্যাস' স্থানও বটে। উদাহরণ স্বরূপ বলা যেতে পারে, বিস্তারের ক্ষেত্রে - সা "গা " মা, মা "গা " মা, "গা " মা পা,মা পা "গা  "মা পা (মা) "গা " (মা) "গা  "মা... আরোহণে রে এবং ধা ব্যবহৃত করা হয় না। কিন্তু অবরোহণের সময় রে এবং ধা স্বর দুটি ব্যবহৃত হয়।
খুচরা বিক্রয়ের বিজ্ঞাপন

খুচরা বিক্রয়ের বিজ্ঞাপনের উদ্দেশ্যই হল খুচরো ব্যবসা অথবা নিজস্ব ব্যবসা গুলোর প্রচার বাড়ানো। বেশিতেবেশি, খুচরা বিজ্ঞাপন ব্যবহৃত হয় ভ্রমণব্যবস্থা এবং ব্যাংকিং শিল্পে। 
গ্রহীতার অবস্থান মনস্থির হলে, স্বতন্ত্র বিজ্ঞাপনের সাফল্য প্রকাশ পায়। ডিজিটাল মার্কেটিং-এর ক্ষেত্রে জিও-মার্কেটিং এবং জিও-টার্গেটটিং-এর দ্বারা নিয়ন্ত্রণ করা সম্ভব।উদাহরণ স্বরূপ বলা যেতে পারে, কিছু কিছু নির্দিষ্ট পরিবেশের জন্যে বিজ্ঞাপন দেওয়া হয় ব্যানারের মাধ্যমে।
পিটার ফক

পিটার মাইকেল ফক (, ; জন্ম: ১৬ সেপ্টেম্বর ১৯২৭ - ২৩ জুন ২০১১) হলেন একজন মার্কিন অভিনেতা। তিনি দীর্ঘকালীন প্রচারিত টেলিভিশন ধারাবাহিক "কলাম্বো" (১৯৬৮-২০০৩)-এ লেফটেন্যান্ট কলাম্বো চরিত্রে অভিনয়ের জন্য সর্বাধিক পরিচিত, এই কাজের জন্য তিনি চারটি প্রাইমটাইম এমি পুরস্কার (১৯৭২, ১৯৭৫, ১৯৭৬, ১৯৯০) এবং একটি গোল্ডেন গ্লোব পুরস্কার (১৯৭৩) অর্জন করেন। তিনি প্রথমবার কলাম্বো চরিত্রে অভিনয় করেন দুটি ৯০ মিনিটের টিভি পাইলটে, প্রথমটি জিন ব্যারির সাথে ১৯৬৮ সালে এবং দ্বিতীয়টি লি গ্র্যান্টের সাথে ১৯৭১ সালে। অনুষ্ঠানটি পরবর্তীকালে এনবিসির রহস্য চলচ্চিত্র ধারাবাহিকের অংশ হিসেবে ১৯৭১ থেকে ১৯৭৮ সাল পর্যন্ত প্রচারিত হয় এবং পুনরায় ১৯৮৯ থেকে ২০০৩ সাল পর্যন্ত এবিসিতে প্রচারিত হয়।
ফক "মার্ডার ইঙ্ক." (১৯৬০) ও "পকেটফুল অব মিরাকলস্‌" (১৯৬১) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি "দ্য ডিক পাওয়েল থিয়েটার" নাটকে অভিনয় করে তার প্রথম এমি পুরস্কার অর্জন করেন। তিনি প্রথম অভিনয়শিল্পী, যিনি একই বছর একাডেমি পুরস্কার ও এমি পুরস্কারে মনোনীত হয়েছেন। পরবর্তীকালে তিনি "ইট্‌স ম্যাড, ম্যাড, ম্যাড, ম্যাড ওয়ার্ল্ড" (১৯৬৩), "দ্য গ্রেট রেস" (১৯৬৫), "আঞ্জিও" (১৯৬৮), "আ ওম্যান আন্ডার দ্য ইনফ্লুয়েন্স" (১৯৭৪), "মার্ডার বাই ডেথ" (১৯৭৬), "দ্য চিপ ডিটেকটিভ" (১৯৭৮), "দ্য প্রিন্সেস ব্রাইড" (১৯৮৭), "উইংস অব ডিজায়ার" (১৯৮৭), "দ্য প্লেয়ার" (১৯৯২), ও "নেক্সট" (২০০৭) চলচ্চিত্রে অভিনয় করেন।
ফক ১৯২৭ সালের ১৬ই ডিসেম্বর নিউ ইয়র্ক সিটিতে জন্মগ্রহণ করেন। তার পিতা মাইকেল পিটার ফক (১৮৯৭-১৯৭১) ছিলেন পোশাক ও শুষ্ক পণ্যের দোকানের মালিক এবং তার মাতা ম্যাডেলিন (প্রদত্ত নাম: হচহাউজার, ১৯০৪-২০০১) ছিলেন একজন হিসাবরক্ষক। তারা দুজনেই ইহুদি বংশোদ্ভূত ছিলেন। পিতার দিকে থেকে তিনি পোলীয় ও রুশ এবং মায়ের দিক থেকে তিনি হাঙ্গেরীয় ও পোলীয় বংশোদ্ভূত। ফক নিউ ইয়র্কের অসিনিংইয়ে বেড়ে ওঠেন।
হাশেমিয় বিশ্ববিদ্যালয়

হাশেমিয় বিশ্ববিদ্যালয় (الجامعة الهاشمية) জর্ডানের একটি স্বায়ত্তশাসিত বিশ্ববিদ্যালয়। ১৯৯৫ সালে এটি প্রতিষ্ঠিত হয়। বিশ্ববিদ্যালয়টি জার্কা শহরের উপকন্ঠেই অবস্থিত। ক্রডিট আওয়ার পদ্ধতিতে এই বিশ্ববিদ্যালয়ে পাঠদান করা হয়ে থাকে। বিশ্ববিদ্যালয়ের প্রত্যেকটি বিভাগে নির্দিষ্ট সংখ্যক ক্রেডিট আওয়ার রয়েছে। এটি জর্ডানের প্রথম বিশ্ববিদ্যালয় যারা দু্ইটি গ্রীষ্মকালীন অর্ধবর্ষ পদ্ধতি শুরু করে। হাশেমীয় বিশ্ববিদ্যালয়য় বিভিন্ন বিষয়ে মাস্টার্স ডিগ্রী অফার করে থাকে। বিশ্ববিদ্যালয়টিতে যারা জর্ডানের অধিবাসী নয়, তাদের জন্যও ভর্তির ব্যবস্থা রয়েছে।
হাশেমীয় বিশ্ববিদ্যালয়য় জার্কা শহরের দুইটি আন্তর্জাতিক মহাসড়কের পাশেই অবস্থিত।
১৯৯১ সালের ১৯ জুন হাশেমীয় বিশ্ববিদ্যালয়য় প্রতিষ্ঠার লক্ষ্যে রাজকীয় ফরমান জারি হয়। ১৯৯৫ সালের ১৬ সেপ্টেম্বর থেকে বিশ্ববিদ্যালয়ে পাঠদান শুরু হয়। বিশ্ববিদ্যালয়টি মোট ৮৫১৯ একর জমির উপর নির্মিত হয়েছে। নবায়নযোগ্য শক্তি ও উচ্চতর শিক্ষায় বিশ্ববিদ্যালয়ের অনন্য অর্জনের জন্য প্রথম শ্রেণীর স্বাধীনতা আদেশ লাভ করেন।
হাশেমীয় বিশ্ববিদ্যালয়য়ে ১৯টি অনুষদ ও ইনিস্টিটিউট রয়েছে। এটি স্নাতক পর্যায়ে ৫২টি ডিগ্রী এবং স্নাতকোত্তর পর্যায়ে ৩৫টি ডিগ্রী (ডক্টোরেট, মাস্টার্স, উচ্চতর ডিপ্লোমা এবং বেশ কয়েকটি প্রফেশনাল ডিপ্লোমা প্রোগ্রামসহ) প্রদান করে থাকে।
২০০৫ – ২০০৬ শিক্ষাবর্ষে হাশেমীয় বিশ্ববিদ্যালয়য়ে মেডিসিন অনুষদ প্র্রতিষ্ঠার জন্য সিদ্ধান্ত গৃহীত হয়। ২০০৬-২০০৭ শিক্ষাবর্ষে এই অনুষদে প্রথম ছাত্রছাত্রী ভর্তি করানো হয়। বিশ্ববিদ্যালয়টি দেশটির স্বাস্থ্য মন্ত্রণালয় এবং রয়েল মেডিকেল সার্ভিসেসের সাথে একটি পারষ্পরিক সহযোগিতা স্মারক স্বাক্ষর করে। ২৫৭ ক্রেডিট আওয়ার সম্পন্ন করার পর ছাত্রছাত্রীদেরকে “ডক্টর অব মেডিসিন” এর বিএ ডিগ্রী প্রদান করা হয়ে থাকে। ২০১১ সালের শুরুর দিকে চিকিৎিসা বিজ্ঞানের বাস্তব উপাদানগুলির উপর আরও বেশি মনোযোগ দিয়ে অনুষদের বিভিন্ন কোর্সের ক্যারিকুলামে সংশোধন করা হয়। ২০১০ সালে বাদশাহ আব্দুল্লাহ ২ এর উপস্থিতিতে একটি জাঁকজমকপূর্ণ অনুষ্ঠানের মধ্য দিয়ে অনুষদটির আনুষ্ঠানিক পথচলা শুরু হয়।
প্রকৌশল অনুষদ আগস্ট ১৯৯৮ সালে প্রতিষ্ঠিত হয়েছিল। অনুষদটি আট প্রোগ্রামে স্নাতক ও স্নাতকোত্তর ডিগ্রী প্রদান করে থাকে। এই অনুষদ যে ডিগ্রী প্রদান করে থাকে তার নাম হল—
মেক্যানিক্যাল এবং সিভিল ইঞ্জিনিয়ারিং, এনার্জি সিস্টেম, মেইনট্যানেন্স ম্যানেজমেন্ট এবং টেস্টিং টেকনোলজিতে মাস্টার্স ডিগ্রী প্রদান করে থাকে। অগাস্ট ২৮, ২০১৮ সালে, অনুষদটি অ্যাক্রিডিয়েশন বোর্ড ফর ইঞ্জিনিয়ারিং এন্ড টেকনোলজির মানদণ্ড পূরণ করে।
বিজ্ঞান ও কলা অনুষদের সমন্বয়ে ১৯৯৫/১৯৯৬ সালে প্রাথমিকভাবে বিজ্ঞান অনুষদ শুরু হয়।
জো হার্ডস্টাফ (ক্রিকেটার, জন্ম ১৮৮২)

যোসেফ হার্ডস্টাফ (; জন্ম: ৯ নভেম্বর, ১৮৮২ - মৃত্যু: ২ এপ্রিল, ১৯৪৭) নটিংহ্যামশায়ারের কির্কবি-ইন-অ্যাশফিল্ডে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৭ থেকে ১৯০৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন জো হার্ডস্টাফ।
একসময়কার উদীয়মান ক্রিকেটার জো হার্ডস্টাফ জুনিয়রও যোসেফ (জো) নামে পরিচিত ছিলেন। সচরাচর তিনি জো হার্ডস্টাফ সিনিয়র নামে পরিচিতি পান।
১৯০২ থেকে ১৯২৪ সাল পর্যন্ত নটিংহ্যামশায়ারের পক্ষে প্রথম-শ্রেণীর ক্রিকেট জীবন চলমান ছিল। প্রথম-শ্রেণীর ক্রিকেট থেকে অবসর গ্রহণের পূর্ব-পর্যন্ত নটস দলের মধ্যমণি ছিলেন তিনি।
১৯০২ সালে হার্ডস্টাফের অভিষেক পর্ব সম্পন্ন হয়। ল্যাঙ্কাশায়ারের বিপক্ষে একটিমাত্র খেলায় অংশ নিয়ে দুই রান সংগ্রহ করেছিলেন। মূলতঃ মাঝারিসারির ব্যাটসম্যান হলেও প্রথম বিশ্বযুদ্ধের পর মাঝেমধ্যে মিডিয়াম বোলিংয়ের দিকে ঝুঁকে পড়েন।
১৯০৭ সালে নটিংহ্যামশায়ারের প্রথম কাউন্টি চ্যাম্পিয়নশীপের শিরোপা লাভে প্রভূতঃ সহায়তা করেন।
সমগ্র খেলোয়াড়ী জীবনে পাঁচটি টেস্টে অংশগ্রহণের সুযোগ পান জো হার্ডস্টাফ। ১৩ ডিসেম্বর, ১৯০৭ তারিখে টেস্ট ক্রিকেটে অভিষেক ঘটে জো হার্ডস্টাফের।
১৯০৭-০৮ মৌসুমে অস্ট্রেলিয়া সফরের জন্য মনোনীত হন। ইংরেজ দলের নেতৃত্বে ছিলেন ক্লাবের অধিনায়ক আর্থার জোন্স। ঐ সফরে হার্ডস্টাফ ব্যাপক সফলতা পান। প্রথম-শ্রেণীর খেলাগুলোয় অন্য যে-কোন খেলোয়াড়ের তুলনায় অধিক রান তুলেন। টেস্ট খেলায় জর্জ গান ও জ্যাক হবসের পর তৃতীয় স্থানে ছিলেন।
তার ক্রীড়াশৈলী তেমন আহামরি না হলেও সাতবার ইংরেজ ক্রিকেটে সহস্রাধিক রান সংগ্রহ করেছেন। আরও একবার বিদেশ সফরের জন্য মনোনীত হন। ১৯১১ সাল বাদে গড়ের দিক দিয়ে খুব কমই শীর্ষস্থানীয় ব্যাটসম্যানের মর্যাদা পেয়েছেন। বিষ্ময়করভাবে ১৯১০ সালে লর্ডসে প্লেয়ার্সের সদস্যরূপে জেন্টলম্যানের বিপক্ষে খেলেন। ওভালে তিনবার প্লেয়ার্সের পক্ষে খেলেছেন।
খেলোয়াড়ী জীবনের শুরুতে ও খেলা থেকে অবসর নেয়ার পর এমসিসি’র কর্মকর্তার দায়িত্ব পালন করেছেন। অবসর নেয়ার পর মাঝেমধ্যেই এমসিসি’র পক্ষে খেলতেন ও প্রথম-শ্রেণীর খেলায় আম্পায়ারের দায়িত্বে ছিলেন। ২১ টেস্টে আম্পায়ার হিসেবে খেলা পরিচালনা করেছেন। তবে, স্বীয় পুত্র জো হার্ডস্টাফ জুনিয়রের ইংল্যান্ড দলে অন্তর্ভূক্তির ফলে ১৯৩০-এর দশকের মাঝামাঝি সময় পর্যন্ত আন্তর্জাতিক স্তরে তার অংশগ্রহণ সীমিত হয়ে আসে।
২ এপ্রিল, ১৯৪৭ তারিখে ৬৫ বছর বয়সে জো হার্ডস্টাফের দেহাবসান ঘটে।
জর্দান জার্নাল অব মেকানিক্যাল অ্যান্ড ইন্ডাস্ট্রিয়াল ইঞ্জিনিয়ারিং

জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং হলো একটি পিয়ার রিভিউ বৈজ্ঞানিক সাময়িকী, যা হাশিমিয়া বিশ্ববিদ্যালয় এবং উচ্চ শিক্ষা ও বৈজ্ঞানিক গবেষণা মন্ত্রণালয় (জর্দান) প্রকাশ করে। ২০০৭ সালে সাময়িকীটি প্রতিষ্ঠিত হয়। এখানে ইঞ্জিনিয়ারিং এর বিভিন্ন ক্ষেত্র, গণনীয় তরল গতিবিদ্যা, তাপগতিবিদ্যা, মেকাট্রনিক্স, নবায়নযোগ্য শক্তি ইত্যাদি বিষয় নিয়ে আলোচনা করা হয়। সাময়িকীর গ্রন্থসূচী ও অঙ্গসজ্জা স্কোপাসে করা হয়। সাময়িকীটি বছরে চারটি সংস্করণ প্রকাশ করে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীর উদ্ধৃতি সংখ্যা এখন পর্যন্ত ১১টি।
মেকানিক্যাল ও ইন্ডাস্ট্রিয়াল ইঞ্জিনিয়ারিং এর ক্ষেত্র ছাড়াও প্রাসঙ্গিক বিভিন্ন বিষয়ে আন্তর্জাতিক ভাবে সমাদৃত এবং তথ্যবহুল একটি সাময়িকী প্রকাশের উদ্দেশ্য নিয়ে এর যাত্রা শুরু হয়। এর লক্ষ্য হলো বিভিন্ন বিষয়ে সহজপাঠ্য ও মূল্যবান তথ্যসমৃদ্ধ নিবন্ধ প্রকাশ করা, যা উক্ত বিষয়ে সাময়িকীটি তথ্যসূত্র হিসেবে ব্যবহৃত হতে পারে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীটি ইংরেজি ভাষায় প্রকাশ করা হয় যেন বিশ্বব্যাপী এর পাঠক মহল উপকৃত হয়। শুধুমাত্র জর্দান নয়, বরং সারা পৃথিবীর চলমান বৈজ্ঞানিক সমস্যা আলোচনা, গবেষণা ইত্যাদি বিবেচনায় রেখে সাময়িকীটি প্রকাশিত হয়।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এর প্রধান সম্পাদক হলেন ডঃ আলি এম জাওয়ারনিহ। দুইজন সহ-সম্পাদক ডঃ ফারিস এম আল ওকলা ও ডঃ আকরাম এস আল সাখের ছাড়াও সম্পাদকীয় কমিটি ৬ সদস্য বিশিষ্ট। এছাড়াও জাতীয় ও আন্তর্জাতিক বিশেষজ্ঞ ব্যক্তিগণের মিশ্রণে সৃষ্ট উপদেষ্টামণ্ডলীর মাধ্যমে সাময়িকীটি পরিচালনা করা হয়।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এ দুইভাবে লেখা জমা দেওয়া যায়। অনলাইনে জমা দিতে হলে মূল লেখাটি ইমেইল করে প্রধান সম্পাদকের নিকট পাঠাতে হয়। অথবা ডাক যোগে পাঠাতে চাইলে মূল পান্ডুলিপিসহ এর ৩টি অতিরিক্ত কপি সমাপদককে পাঠাতে হবে। উক্ত বিষয়ে দক্ষ ব্যক্তিদের মাধ্যমে যাচাই-বাছাই এর পর লেখাটি সাময়িকীতে প্রকাশিত হয়। এখানে শুধুমাত্র নিজের গবেষণা কর্ম লিখিত আকারে জমা দেয়া যাবে। তবে একই সাথে কয়েকজনের মিলিত গবেষণা পত্রও প্রকাশ করা যাবে। তবে প্রকাশের পুর্বে অবশ্যই কপিরাইট চুক্তিতে সই করতে হয়। এতে করে লেখক কপিরাইট বিষয়ক বেশ কিছু সুবিধা পেয়ে থাকেন।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীতে লেখা প্রকাশের জন্য কোন অর্থ পরিশোধ করতে হয়না।
ইস্টার্ন পেরিফেরাল এক্সপ্রেসওয়ে (এনই ২)

ইস্টার্ন পেরিফেরাল এক্সপ্রেসওয়ে বা কুণ্ডলী-গাজিয়াবাদ-পালওয়াল (কেজিপি) এক্সপ্রেসওয়ে বা ন্যাশনাল এক্সপ্রেসওয়ে ২ হল হরিয়ানা ও উত্তর প্রদেশ রাজ্যের মধ্য দিয়ে বিস্তৃত ১৩৫ কিলোমিটার (৮৪ মাইল) দীর্ঘ ছয় লেন বিশিষ্ট একটি এক্সপ্রেসওয়ে। এক্সপ্রেসওয়ে কুণ্ডলী, সোনিপথ থেকে শুরু হয়ে পলওয়ালের কাছে ওয়েস্টার্ন পেরিফেরাল এক্সপ্রেসওয়ের সঙ্গে যুক্ত হওয়ার আগে উত্তরপ্রদেশ রাজ্যের বাগপাৎ, গাজিয়াবাদ ও গৌতম বুদ্ধ নগর জেলার মধ্য দিয়ে এবং হরিয়ানা রাজ্যের ফরিদাবাদ জেলার মধ্য দিয়ে প্রসারিত হয়। 
এক্সপ্রেসওয়েতে দুটি অংশ রয়েছে, ৮৬ কিলোমিটার দীর্ঘ পালওয়াল-গাজিয়াবাদ বিভাগ, যা ফরিদাবাদ-নয়ডা-গাজিয়াবাদ এক্সপ্রেসওয়ে নামে পরিচিত এবং ৪৯ কিলোমিটার দীর্ঘ গাজিয়াবাদ-সোনিপাথসবিভাগ। এটি ফরিদাবাদ-গাজিয়াবাদে যানবাহন চলাচলের সংকোচনের জন্য ₹১১,০০০ কোটি রুপি (১.৫ বিলিয়ন মার্কিন ডলার) খরচ করে নির্মিত হয়েছে এবং এছাড়াও বাণিজ্যিক যানবাহনকে দিল্লিতে প্রবেশের কারণে যে দূষণ ঘটত তা প্রতিরোধে করবে। ভারত সরকার-এর জন্য অর্থায়ন অনুমোদন করে ২০১৫ সালের অগাস্ট মাসে এক্সপ্রেসওয়ে এনএইচডিপি ফেজ-৪ এর অধীনে বিল্ড-অপারেট-ট্রান্সফার মোডে। 
ইস্টার্ন পেরিফেরাল এক্সপ্রেসওয়ে দিল্লি থেকে ৫০,০০০ টির বেশি ট্রাক বা পণ্যবাহী যানবাহনকে দূরে সরিয়ে নেবে এবং দিল্লির বায়ু দূষণে ২৭% কমে যাবে। প্রধানমন্ত্রী নরেন্দ্র মোদি ২৭ মে ২০১৮ সালে এক্সপ্রেসওয়েটির উদ্বোধন করেন। 
এই এক্সপ্রেসওয়েতে ভারতে প্রথমবারের মত প্রয়োগ করা অনেকগুলি বৈশিষ্ট্য রয়েছে।